Nemzeti Színház

2022 műsorterv

-…Köszönjük az előadást, fontolóra vesszük ennek a műnek a megformálását is! Bárki más gondolkodott még a következő évadon? Verebes Ernő, esetleg valami elképzelés?

-Igen, én is készültem egy kis előadással és végeztem kutatómunkákat is.

-Rendben, ezesetben kezdheted is!

*Tamási Áron, a Nemzeti Színház lelke. Minden bizonnyal nem véletlen, hogy számos Tamási mű került megformálásra és megtervezésre színpadunkon. Bár a mai generáció számára művei valahol unalmasnak, netalán értelemtelennek tűnhetnek, de a helyes kivitelezéssel és szándékkal elérhetik nézőink szívét. Pont ez okból kifolyólag választottam művei közül a „Ragyog egy csillag” -ot. Talán nem egy olyan mű, amely egy ember kezébe kerülne hétköznapjai során, pusztán kíváncsiságból, de ismerjük a szabályt: sose ítéld meg a könyvet a borítója alapján. Ez ennél a műnél fokozottan igaz, tele van tanításokkal, mélyebb gondolatokkal és üzenetekkel is. Tamási 1937-ben írta, terjedelme pedig 268 oldal, így színpadon megformálva beleférne két felvonásba. Mint mindennek, ennek is megvan a maga szépséghibája, a mű egy sorozatnak a második kötete, de kutatómunkám során kiderítettem, hogy hogyan lehetne az első mű ismeretsége nélkül is színpadra vinni. Elképzelhető, ez a rendezési folyamatok során problémákat okozna, de ezeket mind kárpótolná a műben rejtett üzenetek, amelyeket a nézők felé lehetne közvetíteni. A kis Mátyás lelkéért a jó és a rossz szelleme is egyaránt harcol, s ebből a csatából a jó szellem kerül ki győztesen. Így rögtön a mű elején egy mesebeli elemmel találkozhatunk, miszerint végül mindig a jó győz. A történet során Mátyás elveszíti apukáját, akinek be kellett vonulnia hadseregbe, maga mögött hagyva feleségét és fiát. A főszereplő felnőtté válása során sok új embert ismer meg és új kapcsolatokra tesz szert. De, amit még az embereknél is jobban meg tudott ismerni az a társadalmunk és annak működése. Szerintem az ilyen témákat feszenggető műveket lehet a legjobban színpadra vinni, hiszen minden egyes nézőnek különb véleménye van róla. Mátyásnak is megvolt a maga elképzelése, hiszen célja az lett, hogy megváltoztassa a világunkat. A család, háború és vallás témái is erősen jelen vannak a műben. Természetesen ezekkel a kérdésekkel óvatosan kell bánni, hogy egyik nézőnk számára se legyenek sértők, de ugyanakkor fontos, hogy átjöjjenek Tamási mű béli gondolatai. Viszont ami igazán érdekessé tenné a dráma előadását az az, hogy minden korosztály számára van benne egy üzenet. Ahogy fent említettem a mű tele van mesebeli elemekkel és humorral, ami élvezhetővé tenné a gyerekek számára az előadást. A tinédzserek és idősebbek sokat tanulhatnak belőle, hogy bármi is történhetett velük a múltban, sose szabad feladniuk a céljaikat, álmaikat, hogy milyen is volt olyan időkben élni amikor háború volt és amikor a vallás mondta meg, hogy milyen ember vagy.*

-Köszönöm, hogy meghallgattak és természetesen, ha szükség van rá gyűjtök további információkat nektek.

-Köszönjük mi is.